Змяніліся да лепшага і дарогі. Грунтовая ідзе толькі ад Замошша да Лучыц, частка — з Жыціна да Вялікага Бору. Астатняе — без праблем. Пашырыўся і ўласны тэхнічны парк: цяпер прадпрымальнікі маюць не адну, а тры машыны. Яны далёка не новыя, аднак уважлівае абслугоўванне дапамагае падтрымліваць транспарт у рабочым стане. З падстрахоўкай надзейней: раптам малакавоз выйдзе са строю — як тады збіраць малако? Гэты ж прадукт любіць аператыўнасць. Праўда, былі некаторыя цяжкасці з гаражом, аднак і тут выйсце знайшлося: пабудавалі вялікае памяшканне каля свайго дома. Туды ў халодную пару ставяць машыну, каб не было праблем са “стартам”.